system
Răspunde în limba română, în stilul Wikipedia, cat mai corect gramatical.
user
Ce poți să îmi spui despre acest subiect: 1076?
assistant


Evenimente 

 24 ianuarie: Sinodul de la Worms, convocat cu ocazia succesiunii arhiepiscopatului de Milano: episcopii germani care au primit învestitura din partea împăratului Henric al IV-lea se retrag de sub autoritatea papală, depunându-l pe papa Grigore al VII-lea; momentul marchează începutul "Luptei pentru învestitură".
 14-22 februarie: Sinodul de la Lateran: Papa Grigore al VII-lea îl excomunică pe Henric al IV-lea, ai cărui vasali sunt eliberați de jurămintele de fidelitate.
 26 februarie: După asasinarea la Vlaardingen a ducelui Lorenei Inferioare, Godefroi al III-lea, Henric al IV-lea îl desemnează pe fiul său Conrad drept succesor al ducatului, în defavoarea lui Godefroi de Bouillon, care este învestit în schimb cu marchizatul de Anvers; începe o perioadă de dispute locale în ducat.
 9 martie: Regele Somesvara al II-lea din statul Chalukya apuseană este depus de către fratele său mai mare, Vikramaditya al VI-lea, care devine rege.
 18 aprilie: După moartea Beatricei, contesa Matilda rămâne singura conducătoare a Toscanei.
 31 mai: Ultimul conte anglo-saxon din Anglia, Waltheof de Northumbria, este executat.
 4 iunie: Aflat în luptă cu regele Castiliei, regele Sancho al IV-lea al Navarrei este asasinat, iar regatul este uzurpat de către regele Sancho I al Aragonului, care ia numele de Sancho al V-lea, realizându-se uniunea dintre Aragon și Navarra (valabilă până la 1134).
 8 iunie: Avînd sprijinul contelui de Flandra Robert Frizonul, contele Dirk al V-lea al Olandei înfrânge pe episcopul de Utrecht la Ysselmonde și recucerește de la acesta cea mai mare parte a Frisiei apusene, după luarea în prizonierat e episcopului.
 29 iulie: Dieta de la Mainz: Robert Frizonul, conte de Flandra, se reconciliază cu împăratul Henric al IV-lea, în prezența regelui Filip I al Franței.
8 octombrie: Un reprezentant al papei Grigore al VII-lea încoronează la Split pe noul rege al Croației, Dmităr Zvonimir, cumnat al regelui Geza I al Ungariei.
 14 octombrie: William I, rege al Angliei și duce al Normandiei, este înfrânt de regele Filip I al Franța, care degajează orașul Dol-de-Bretagne, aflat sub asediul normanzilor.
 17 noiembrie: Drepturi cedate municipalității din Sepulveda, moment ce inaugurează repopularea vechii Castilii.
 13 decembrie: Normandul Robert Guiscard ocupă Salerno, deținut de Gisolf al II-lea, ultimul principe longobard.
 25 decembrie: Doi legați pontificali participă la încoronarea la Gniezno a regelui Boleslav al II-lea "cel Darnic" al Poloniei, care își declară sprijinul pentru papalitate în cadrul "Luptei pentru învestitură"; Polonia este dezlegată total de vasalitatea față de împăratul Henric al IV-lea.

Nedatate 
 iunie-iulie: Turkmenul Atsiz, vasal al selgiucizilor, cucerește Damascul de la fatimizi.
 Almoravizii conduși de Abu Bakr cuceresc Kumbi, capitala statului Ghana și important depozit de aur și sare.
 Împăratul Henric al IV-lea acordă ca feud Lusacia Inferioară (Bautzen și Gorlitz) lui Vratislav al II-lea, ducele Boemiei.
 Regele Dmităr Znonimir al Croației donează orașul Vrana și mănăstirea benedictină Sf. Grigore, ca semn de loialitate față de papa Grigore al VII-lea.

Arte, Știință, Literatură și Filozofie 
 Anselm de Canterbury scrie "Monologion".

Înscăunări 
 9 martie: Vikramaditiya al VI-lea, rege în Chalukya apuseană.
 8 octombrie: Dmităr Zvonimir, rege al Croației și Dalmației (1076-1098).
 25 decembrie: Boleslav al II-lea "cel Darnic", rege al Poloniei (1076-1079)

Nașteri 
 1 iunie: Mstislav, cneaz de Kiev (d. 1132)
 Abu Bakr ibn al-Arabi, jurist și istoric arab (d. 1148)

Decese 
 26 februarie: Godefroi al III-lea, duce al Lorenei Inferioare (n. ?)
 21 martie: Robert, duce de Burgundia (n. 1011)
 18 aprilie: Beatrice, contesă de Toscana (n. 1017)
 28 aprilie: Svend al II-lea, rege al Danemarcei (n.c. 960)
 26 mai: Ramon Berengar I, conte de Barcelona (n. 1023)
 31 mai: Waltheof de Northumbria, conte anglo-saxon (n. ?)
 4 iunie: Sancho al IV-lea, rege al Navarrei (n. 1039)
 27 decembrie: Sviatoslav al II-lea, cneaz de Kiev (n. 1027)

Vezi și 
 Listă de conducători de stat din 1076

1076